paragraph_text: Izvan Francuske, najpoznatija je kao Bond girl u filmu Samo za tvoje oči iz serijala o Jamesu Bondu, ali glumila je tijekom 1980-ih također u i nizu europskih filmova srednje struje, dok danas uglavnom nastupa u francuskim filmovima. Najviše se ističu njene uloge u nadrealističkom klasiku Luisa Buñuela Cet obscur objet du désir (1977.), i u međunarodno uspješnoj drami-komediji Trop belle pour toi (1989.), za koju je osvojila nagradu César za najbolju glumicu. Također je nominirana i za Césara za najbolju sporednu glumicu u drami Rive droite, rive gauche (1984.). 1990-ih, bila je lice s reklama za Chanel.